প্যাসিভ ইনকাম বিজনেস শুরু করার জন্য প্রতি সপ্তাহে কতটা সময় ব্যয় করবেন তা নির্ভর করবে আপনার লক্ষ্য কত বড় এবং কোন মুডে কাজ করতে চাচ্ছেন তার উপর। ব্লগার মুডঃ এই মুডে আপনাকে প্রতিদিন ৩-৪ ঘন্টা এবং সপ্তাহে মিনিমাম ২০-৩০ ঘন্টা সিরিয়াসলি কাজ করতে হবে, কারণ যেহেতু আপনাকেই সকল কাজ করতে হবে। আউটসোর্স মুডঃ এই মুডে আপনাকে প্রজেক্ট ম্যানেজমেন্ট টুলস ইউজ করে কাজ করতে হবে তাহলে আপনি খুবই কম সময়ে গুছিয়ে সকল কাজ সুন্দরভাবে সম্পন্ন করতে পারবেন। এজন্য প্রতিদিন মিনিমাম ৩০ মিনিট থেকে ১ ঘন্টা এবং সপ্তাহে ৫-৭ ঘন্টা কাজ করতে হবে। শেষকথা হচ্ছে, এটা আপনার বিজনেস আপনার ব্র্যান্ড তাই আপনি এর পিছনে যতটা সময় কাজ করবেন ততটা ভালো ফল পাবেন। আপনার সফলতা নির্ভর করবে আপনি আপনার কম্পিটিটর থেকে কতটা বেশি এবং স্মার্টলি কাজ করছেন তার উপর। বর্তমানে, আমি প্রতিদিন ১-২ ঘন্টা সময় ব্যয় করি আমার প্যাসিভ ইনকাম বিজনেসের জন্য। যদিও আমার সকল কাজ আমার টীম করে থাকে (কিছু কাজ আউটসোর্স করে থাকি), তারপরেও পাবলিশ হওয়া প্রতিটি কন্টেন্ট লাইন-বাই-লাইন রিভিউ করি নিশ্চিত হওয়ার জন্য যে কোয়ালিটি কন্টেন্ট পাবলিশ হয়েছে কিনা। লিংক-বিল্ডিং ঠিকভাবে হচ্ছে কিনা, কোন সাইটে লিংক-বিল্ডিং হচ্ছে তার কোয়ালিটি কেমন তা যাচাই করি। এছাড়াও ট্র্যাফিক মনিটর করি, নতুন কীওয়ার্ড অপারচুনেটি খুঁজে বের করি, টীম ডেডলাইন মীট করছে কিনা সেসব চেক করি। কারণ, আমার প্রোজেক্ট হচ্ছে আমার বেবি, আর আমি আমার বেবিকে যতটা টেক-কেয়ার করবো, বড় হয়ে সেই বেবি আমাকে তত বেশি রিটার্ন এনে দিবে।